Tien vas oor brandstofdiefstalArgieffoto Kapt. Shawane Sepato, woordvoerder van die polisie, sê ŉ 27-jarige man is met 15 25-liter houers by die depot vasgetrek. “Die verdagte het die polisie na die Transnet-depot gelei waar sewe veiligheidswagte met 21 houers vol petrol en diesel gevind is waarna hulle in hegtenis geneem is.” Sepato sê die polisie het na verdere ondersoek ŉ 50-jarige man en sy 71-jarige werkgewer in hegtenis geneem nadat agt houers vol petrol en diesel in hul besit gevind is. Die verdagtes sal binnekort in die Pretoria-landdroshof verskyn op aanklag van diefstal en die besit van gesteelde goedere.